वडाध्यक्ष शन्तबहादुर वाइवाले भने समस्याबारेमा आफूलाई बोध भए पनि ऐनको अभाव, ठाउँको अभाव, जनशक्तिको अभावको कारणले योजना योजनैमा सीमित गर्न विवस भएको बताए । उनले स्थानीय तहमा शिक्षा क्षेत्रमा अनगिन्ती समस्या रहेको बताए । ‘विद्यार्थी, शिक्षक, प्रअ, प्रशासन, अभिभावकदेखि हामीलाई पनि समस्या छ, तर समस्या छ भनेर हामी भाग्ने कुरा आउँदैन, हामी समाधान गछौं, अहिले भने समस्या उस्तै छ, हामीले बनाएको योजना भने कागजमै थन्किएका छन् ।’
